**Necunoscând... viitorul...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Necunoscând... viitorul...

Dacă-ar fi să ştie, omul -

Cu privire la-a sa viaţă,

Ce o vede ca prin ceaţă

Şi-l cuprinde tainic dorul

Când scrutează viitorul...

Celui ce-a fost Ziditorul

Iar spune a lui dorinţă,

Predându-I a sa voinţă

Pentru-a primi ajutorul

De la Cel ce-I Creatorul!

Dacă-ar fi să ştie, omul -

Cum vor fi ai vieţii ani,

Şi cu ce fel de duşmani

El va înfrunta viitorul...

Ca şi pasărea în zborul,

Celui ce-a fost Ziditorul

I-ar preda a sa-ngrijire,

Ca-n măreaţa Lui iubire

El spre-a-i fi, Izbăvitorul

El, ce-I Tatăl, Creatorul!

Pentru că nu ştie, omul -

Cum viaţa îi va decurge,

Şi cât inima-i va plânge

Necunoscând... viitorul...

Fiind aici doar trecătorul,

Celui ce-a fost Ziditorul

În zile de grea-ncercare,

Să-I spună-a sa apăsare,

Lui, ce-i unic Salvatorul

Căci Doar El e Creatorul!

Flavius Laurian Duverna